text: El llibre col·lectiu 'Nietas de la memoria', distingit com a millor llibre d'assaig pel portal literari Estandarte.com - VilaWeb
  El llibre col·lectiu 'Nietas de la memoria', distingit com a millor llibre d'assaig pel portal literari Estandarte.com
  La periodista de Benigànim Isabel Donet escriu un dels deu textos de l'obra impulsada pel grup Las Periodistas Paramos
  El portal literari espanyol Estandarte.com ha triat el llibre Nietas de la memoria com a millor assaig del 2020, i li ha atorgat el seu guardó en aquesta categoria en els premis anuals que dóna.
  Nietas de la memoria és un volum en què Isabel Donet i nou periodistes més reten homenatge a les seues àvies, amb textos que rescaten la memòria de 'dones silenciades i fins i tot menystingudes, que van batallar contra mil dificultats en la guerra civil i en l'immens erm que ve venir a continuació'.
  El llibre és una iniciativa del grup de periodistes feministes Las Periodistas Paramos, i aplega deu relats que constitueixen 'un mosaic que uneix experiències de llocs diversos del territori, de diferents orígens, ideologies i classes socials'.